Arkæologer skal åbne en kiste, der har været forseglet i over 2000 år.
Det er meget risikabelt.
Låget har en stor revne.
Indeni kan der ligge en sjælden, urørt mumie.
Er I klar til at åbne?
Klar? Uhyre forsigtigt.
Kongernes Dal.
Evigt hvilested for faraonerne fra Egyptens gyldne tidsalder.
I disse bjerge har arkæologer gjort -
nogle af historiens mest utrolige fund.
Legemer af kongelige, der er mere end 3000 år gamle.
Disse kongers lig stammer fra mumificeringens storhedstid ...
Kunsten at bevare et lig med olier og linnedforbindinger -
for at undgå forrådnelse.
Men denne traditions oprindelse er stadig omgærdet af mysterier.
Hvorfor, og hvordan, begyndte egypterne at bevare deres lig?
Og hvad skete der med mumificeringen efter godt 2000 år -
da det gamle Egypten blev erobret?
I dag leder arkæologer over hele Egypten -
efter mumier fra denne civilisations tidligste dage -
og fra dens sidste tid -
for at kaste lys over mumificeringens op- og nedgang.
Arkæologen Meredith Brand fra Texas så sin første mumie -
på British Museum i London, da hun var syv år.
Lige siden har hun villet afsløre deres hemmeligheder.
Man hører tavsheden og vinden og føler, at det her var et helligt sted.
Meredith er kommet til faraonernes grave -
fordi hun tror, mumificeringskunstens oprindelse -
kan findes her.
Her er der vigtige spor om mumificeringsprocessen -
både om teknikken, men også om ritualet -
og årsagerne til, at egypterne så gerne ville bevare deres kroppe.
Flere end 60 grave er blevet fundet i dalen.
De fleste udsmykkede fra gulv til loft med detaljerede billeder.
Udskæringerne og malerierne føles så nye og fulde af liv.
Kunsten havde til hensigt at hjælpe ejerens mumie til livet efter dette.
Meredith leder efter spor -
efter egypternes store interesse for mumificering.
Her er scenen, jeg ledte efter.
Okay, så ...
Her ser vi den sjakalhovedede gud Anubis -
og han udfører en mumificering, hvilket var hans hellige rolle.
Billedet forestiller den allerførste mumificering -
som blev udført af guder ... Balsameringen af Osiris.
Ifølge legenden var Osiris en af de første guder på Jorden.
Men han blev dræbt af sin bror Seth -
som spredte hans kropsdele over Egypten.
Osiris' kone ledte ved Nilen for at finde alle kropsdelene.
Med Anubis' hjælp satte hun Osiris sammen igen -
og svøbte ham i linnedbandage -
og gav ham nyt liv som underverdenens hersker.
Derefter lod magtfulde egyptere sig indsvøbe og balsamere -
fordi de ligesom Osiris ville kunne leve på ny i livet efter dette.
Denne scene viser kongens endelige mål:
At blive en perfekt mumie -
så han kunne blive født på ny i livet efter dette.
Billedet afbilder myten om mumificeringens oprindelse.
Men den stammer fra Nye Rige -
over 1000 år efter at velstående egyptere begyndte på mumificering.
For at opklare, hvordan de tidlige egyptere mumificerede deres døde -
må arkæologer finde en af de sjældneste skatte:
En mumie fra Gamle Rige.
I Sakkara ...
... er mumieeksperten Salima Ikram indkaldt til et utroligt fund -
på en af Egyptens ældste gravpladser.
Hun er født i Pakistan -
og blev forelsket i Egypten på en rejse med familien, da hun var ni.
Et helt arbejdsliv har hun brugt på dets dehydrerede lig -
og ikke kun af mennesker.
Hun har undersøgt mumier af hunde, katte og tilmed en løve.
I en grav, der er over 4000 år gammel -
har arkæologen Mohamed Megahed fundet en enkelt menneskemumie.
Hvis den er gravens oprindelige ejer -
er det en af de ældste mumier, som Salima eller andre har set.
Hvis det faktisk er en mumie fra Gamle Rige, er det utroligt spændende.
Jeg har studeret et par andre, og de er så sjældne.
Oftest er gravkamre og hele udgravningsområder -
genbrugt længe efter Gamle Rige.
Så jeg håber, det ikke er en skuffelse, der venter.
I fire år har Mohamed ledet udgravningen af denne grav.
Tak, fordi du kom, Salima.
Det, han har gravet frem, har fået egyptologer til at måbe.
Under sand og brokker -
fandt Mohamed en korridor, der førte til et forkammer -
malet med utrolig detaljerigdom og i livfulde farver.
Hieroglyffer viser, at graven tilhører en mand ved navn Khuwy -
som var i familie med kongefamilien og levede for over 4000 år siden.
I det nærliggende gravkammer -
var der fire krukker beregnet til mumificerede organer -
en smadret, tom sarkofag -
og spredt ud over gulvet, dele af en mumie.
Det kan være en af de ældste egyptiske mumier, der er fundet.
Men er det skelettet af Khuwy ... eller en bedrager?
Sidste år fandt Mohameds team flere mumier -
begravet lige uden for graven, fra en meget senere periode.
Hvis mumien i gravkammeret er fra samme periode -
kan det ikke være Khuwy.
Salimas opgave er at undersøge og identificere mumien.
Det er et meget stort og velorganiseret magasin, det her.
Hvis det viser sig at være Khuwy -
kan liget give svar på et af egyptologiens ældste spørgsmål:
Hvor tidligt i deres historie -
fuldendte egypterne mumificeringskunsten?
I nærheden af oasebyen Faiyum ...
... har den egyptiske arkæolog Basem Gehad slået lejr -
ved oldtidsbyen Philadelphia -
for at undersøge mumificeringskunst ved det egyptiske riges afslutning.
Som barn, interesseret i Egyptens arkæologiske hemmeligheder -
bad Basem sin far om hver weekend at tage ham med til pyramiderne -
eller til Det Egyptiske Museum i Kairo.
I dag bor han på sit eget udgravningssted måneder i træk.
Det her er vores sovetelt, her er vores lille køkken ...
Hallo, kok!
Cirka 2000 år efter pyramidernes tidsalder -
sluttede de egyptiske kongers tid.
Egypten blev invaderet af Grækenland.
Grækerne havde ingen tradition for at bevare deres døde.
Basem vil vide, hvordan erobringen påvirkede mumificeringerne.
Som I ser, er der ingen spor af noget over jorden.
Det er kun sand og ørken.
I dag leder han efter noget usædvanligt: en urørt græsk grav.
Et satellitfotografi har givet ham et vink om, hvor han skal grave.
Det skyggede område, som vi kan se på satellitbillederne -
er en forhøjning, der kan være af interesse for en udgravning.
Så lad os komme i gang.
Basems team børster det tynde lag af vindblæst sand væk fra bakken -
og under det finder han en lovende ledetråd.
Ved plyndrede grave er sandet ikke kompakt.
I dette område er sandet vældig kompakt -
så vi fjerner det forsigtigt, og så får vi se.
På få minutter åbenbares konturerne -
af seks separate grave, som er skåret ud i klippen.
Det er en fantastisk opdagelse, men er gravene urørte?
Vi er meget nysgerrige efter at se, hvad der er i.
Den kan have utrolige ting at fortælle -
om, hvordan grækere og egyptere levede sammen på samme sted.
Arbejderne fjerner løst sand fra hver grav -
i jagten på en urørt grav.
De har vist fundet noget.
Det lader til, at mit team har fundet en grav, der er forseglet -
og det kan vi se, fordi fyren, der forseglede den for 2000 år siden -
har efterladt sine fingeraftryk som et segl.
Det ubrudte lersegl oven på gravens loft -
viser, at denne grav aldrig er blevet plyndret.
Under murstenene burde der være en kiste.
Den, der ligger der, bør kunne vise, hvordan beboerne i en græsk by -
i Egypten begravede deres døde.
Måske finder vi en trækiste. Hvis vi er heldige -
finder vi måske en keramikkiste.
Måske finder vi en mumie eller et skelet. Vi får se.
Graven kan indeholde et egyptisk eller et sjældent græsk lig.
I deres hjemland mumificerede grækerne ikke deres døde -
men måske forandredes skikkene, da de bosatte sig blandt egyptere.
For at komme ind i graven må Basem ødelægge seglet -
og afmontere taget af lersten.
Det lader til at have været lukket meget tæt -
så vi fjerner forsigtigt en mursten ad gangen ...
for at se, hvad der kan findes derinde.
Konstruktionen tyder på, at graven stammer fra den græske tid.
Nu er der kun nogle mursten tilbage, før de kan kigge ind.
Vi ved, at jo større de er, jo ældre er de -
så af størrelsen på stenene at dømme er den her fra andet århundrede.
Overraskelse!
Teamet bryder gennem et hul i gravens loft -
og får et første glimt af det, der er derinde.
Åh ... Fænomenalt.
Jeg er så spændt.
En urørt kiste, et utroligt fund -
og præcis, hvad Basem har håbet på.
Den malede trækiste har et tilspidset låg -
ikke den rundede form, som er typisk for egyptiske sarkofager.
Grækere levede side om side med egyptere i Philadelphia -
og det her er næsten sikkert en sjælden græsk grav.
Spørgsmålet er, om personen er begravet ifølge græsk tradition -
eller egyptisk?
Inden vi åbner den -
ved vi ikke, om der ligger en mumie i eller kun et skelet.
Det er bare at vente.
For at vide det må Basem få kisten ud uden at smadre den.
I ørkenen Gebelein lige syd for Luxor -
leder Meredith efter spor af Egyptens tidligste dødsriter.
Hun tror, at de myter, som fik egypterne til at mumificere afdøde -
har rødder, der er meget ældre end den egyptiske civilisation.
Forhistorisk stenkunst med dyremotiver -
tyder på, at det her engang var et helligt sted.
I 1800-tallet blev det identificeret som en begravelsesplads.
Det er et øde, tørt landskab -
uden så meget at se på overfladen.
Men under stenene og sandet -
ville der have været forhistoriske grave.
I 1896 fik en egyptolog ved British Museum -
et tip om et afgørende fund.
Lige under ørkensandet havde bønder fundet en mumificeret krop -
som var forbløffende velbevaret.
På overarmen kunne man stadig se tatoveringer af dyr med horn -
og fra hovedet stak røde hårduske ud -
hvilket gav mumien dens øgenavn: Ginger.
Et stiksår sås til venstre for skulderbladet -
og under det et brækket ribben.
Teknisk analyse har vist, at kroppen er en mands -
og er over 5000 år gammel.
Men hvordan kan kroppen være så velbevaret?
Meredith mener, at mandens mumificering ikke var planlagt.
Det var i stedet en naturens tilfældighed.
Der var ikke nogen bandager eller noget -
som havde kunnet bevare mumien.
Så mumificeringen har vist ikke været forsætlig.
Han blev bevaret af sandet.
Hverken ritualer eller magi spillede nogen rolle.
Bare naturens udtørrende kræfter.
Hundreder af år før den første farao -
levede denne mand på de frugtbare sletter langs Nilen.
Men omkring sin 20. fødselsdag -
blev han brutalt stukket i ryggen og blev efterladt for at dø.
Han blev begravet i en lav grav -
med enkle lergenstande, hvorpå han blev dækket med sand.
Men ørkensol og varme, tørre sandkorn udtørrede hurtigt hans lig.
Hindrede det i at gå i opløsning -
frøs ham i tiden, indtil han blev opdaget 5400 år senere.
Arkæologer har ikke fundet papyrusser -
som forklarer mumificeringens historiske oprindelse -
men Meredith tror, den kan have udviklet sig fra naturens luner.
Naturlige mumier kan have inspireret egypterne til at tro -
at kunne de tæmme naturens kræfter -
kunne også deres kroppe eksistere i for evigt.
Det er et spektakulært fund, der viser, hvor mumificeringen begyndte.
I Aswan, på den anden side af floden fra byen -
søger et team egyptiske arkæologer i en nekropol på en bakke.
De håber, at dens grave kan vise -
hvordan almindelige egyptere forberedte deres døde -
på livet efter dette.
De få grave, man har fundet, antyder, at Aswans indbyggere -
brugte denne gravplads for cirka 2000 år siden -
da den egyptiske civilisation var i nedgang.
En, der er født i byen ved Nilen -
er arkæologen Sayed Elrawy -
og han har vandret her fra barnsben.
Højt beliggende og svær at nå, en perfekt begravelsesplads.
Gravene blev anlagt på bakken som værn mod røvere.
Der ligger både adel og arbejdere her.
I dag undersøger han det umiskendelige omrids -
af en begravet trappe.
Han tror, den kan føre til svar -
på, hvordan mindre velhavende behandlede afdøde.
Jeg tror, at der er masser af mumier i graven -
og at jeg er heldig i dag.
Den eneste måde at prøve lykken på er at grave.
Ved nekropolen fra Gamle Rige i Sakkara -
skal Salima undersøge en mumie fra en rigt udsmykket adelsgrav.
Hun håber med røntgen at kunne fastslå, om det er gravejeren.
I så fald kan det være en af de ældste -
forsætligt mumificerede kroppe, man har fundet.
Hvor opbevares Khuwy?
Her ligger mr. Khuwy.
Goddag, mr. Khuwy!
Vi tager den ned ...
Okay, vi gør sådan her ...
- Vi røntgenfotograferer her. - Okay.
Så fremkalder vi billederne i det andet lokale.
- Perfekt. - Let som ingenting, inshallah.
Inshallah. Okay.
Salima har kun tilladelse til at scanne mumien én dag.
Hun bruger pålideligt udstyr. En arkæologs felt-røntgen.
Vores røntgenapparat stammer fra 80'erne, tror jeg.
Det er ældre end nogle af os.
Men det er lille og let at flytte rundt.
Ulempen er dog, at eftersom det ikke er digitalt -
skal man ... tage sine billeder og fremkalde dem -
og først da ser man, om det er lykkedes eller ej.
Inden Khuwy havner under scanneren, undersøger Salima ham visuelt.
Sandhedens øjeblik.
Det er første gang, hun møder mumien.
Af kroppen er der kun fragmenter tilbage.
Der er intet hoved ... Men vi har ribben ...
... og bækken.
Jeg tror, han var ret tyk.
Det er et solidt lår.
De tusinder af år i Khuwys grav -
har krævet sin pris for denne mumie.
Det ligner ... Jeg tror, gnavere har ædt her.
Er det Khuwys lig, så er der ikke meget tilbage af ham.
Men for mumieeksperten Salima -
er der nok til at se, hvordan den var bevaret.
Det kan give hende en omtrentlig idé om dens alder.
Det lugter som en mumie af god kvalitet.
Den her virker som gennemblødt af harpiks. Se.
Vældig høj kvalitet.
Oldtidens balsamører behandlede lig med dyrebar harpiks -
hvilket bevarede kødet, før de viklede liget ind.
Se tekstilerne, de er smukke.
Det her linned er virkelig af høj kvalitet.
Mumien er vist viklet i bandage af højeste kvalitet.
Det stemmer med billedet af Khuwys overdådige livsstil -
som er afbildet i hans grav.
Khuwy var en embedsmand af høj rang -
og tilhørte faraoens hof i pyramidernes tidsalder -
tæt på tiden for den egyptiske civilisations start.
Scener, der er malet på hans grav -
viser, at han havde råd til fin mad i store mængder.
Og krukker fundet i graven -
beregnet til den dødes mumificerede organer -
er yderligere bevis på en højstatus-begravelse.
En sådan mand havde sikkert råd til at balsameres i harpiks -
og svøbes i den fineste linned.
Men for Salima får linned alarmklokkerne til at ringe.
Det er utroligt.
Den eneste gang, jeg har set så meget fint linned, har været i 21. dynasti.
Det 21. dynasti af egyptiske faraoner -
herskede over 1000 år efter, at Khuwy levede.
Svøbt i udsøgt linned og vædet i dyrebar harpiks.
Hvis det her er Khuwy -
var mumificeringskunsten langt mere avanceret i pyramide-æraen -
end eksperterne hidtil har troet.
Åh, Mohamed ... Endelig er du her.
- Så, hvad synes du? - At det er en smuk mumie.
Er der andre jordiske rester fra Gamle Rige ...
- ... der ligner den her? - Nej.
Det ville kunne forandre hele mumificeringens historie -
hvis den er fra Gamle Rige.
Er det her Khuwy -
tvinges Salima til at omskrive sine egne lærebøger om emnet.
Men endnu er hun ikke overbevist.
Hun får brug for flere beviser.
På klipperne oven over Aswan -
er Sayed og hans hold inde på anden dag -
i udgravningen af en ny grav.
De håber, den kan vise, hvordan jævne egyptere forberedte afdøde -
på livet efter dette under deres civilisations skumring.
De har fjernet flere tons sand for at frigøre trappen.
Arbejdet i den tidlige eftermiddagsvarme er udmattende.
Vi har intet værn mod solen.
Vi må arbejde hurtigt for at udgrave gravene her.
Jeg tror, de har fundet en dør.
Hvis graven indeholder lig -
kan de give ledetråde om, hvordan jævne egyptere bevarede deres døde.
Kan jeg få lidt lys ...
Åh gud!
Sayeds team har gjort et fantastisk fund.
En sjælden grav fuld af mumier.
Der er ingen luft herinde.
Resterne af en stensarkofag -
tyder på, at ligene stablet omkring den ikke oprindelig tilhører stedet.
Så hvem er de?
Holdleder Abdul forbereder en mumie til en første undersøgelse.
Mumien er meget skrøbelig.
Man kan se, at mumien er en mand.
Abdul børster forsigtigt resterne af mumiens forbinding væk.
Man kan se, at det er en billig mumificering.
Det her var ingen adelsmand. Han var en fattig mand.
Mumiens tilstand tyder på, at han ikke var rig nok til -
at få råd til en mumificering af høj kvalitet.
De andre lig rundt omkring ham er også dårligt bevarede.
Der er ikke plads til, at Sayed kan se, hvordan mumien balsameredes -
så han beslutter at tage kroppen ud.
En så dårlig bevaret mumie kan gå itu ved det mindste stød.
I det gamle Philadelphias nekropol i nærheden af Faiyum -
har Basems søgen endelig ført til fundet af en intakt grav -
tilhørende en oldtids-græker.
Egyptens erobrere mumificerede ikke deres døde i hjemlandet.
Men hvordan gjorde de her i Egypten?
For at finde ud af det må han frigøre den 2000 år gamle kiste.
Vi fjerner en mursten ad gangen. Det er en meget vanskelig procedure.
Da de har fjernet det øverste lag -
kan Basem undersøge graven i dens fulde længde.
Udførlig udsmykning på kisten bekræfter hans mistanke.
Jeg er 100% sikker på, at kisten er græsk.
Vi må flytte den så hurtigt som muligt og ikke udsætte den for solen -
så vi kommer til at løfte den op af graven.
De har ingen anelse om, hvor nedbrudt kistelåget kan være.
Den mindste fejl kan være katastrofal.
Det er virkelig stressende.
En mursten, der falder ned på kisten, vil ødelægge den -
så vi må være sikre.
De fjerner systematisk tilstrækkeligt med mursten -
for at skabe en åbning tilstrækkelig bred for kisten.
Det er trangt, så vi forsøger at udvide pladsen, før vi løfter den.
Den er meget skrøbelig.
Basem vil ikke ødelægge graven mere end nødvendigt.
Men kisten skal ud.
Befriet fra graven -
befinder sig den fint malede kiste og dens ejer -
sig i større fare, end de har været i de sidste 2000 år.
Nu skal denne kiste øjeblikkeligt ind i skyggen -
fordi den er meget skrøbelig. Først til bilen og så til teltet.
Så flytter vi den.
Okay, alle sammen nu.
Uanset om den rummer en mumie eller et skelet -
kan kisten vise, hvordan grækerne, der tog kontrol over Egypten -
begravede deres døde.
På bakken over Aswan -
har Sayeds mumie fuldbyrdet turen til teltets sikkerhed.
Man kan se, at denne mumies efterliv har været traumatisk.
Mumien har et hul. Det kommer fra en plyndring.
Balsamører placerede særlige sten i bandagen på rige mumier -
for at give magisk beskyttelse.
Men de fattige havde sikkert ikke råd til en sådan luksus.
Måske måtte røverne tage tomhændede derfra.
Hemmeligheden bag kroppens mumificering findes under bandagen.
Men Sayed kan ikke fjerne den af frygt for, at mumien pulveriseres.
De må finde flere underklassemumier -
for at finde ud af, hvordan egypterne bevarede de fattige døde.
På den anden side af udgravningen har Sayeds kollega, Hala Hussein -
tilbragt flere uger med at afdække en anden grav.
Også hun har fundet mumier, eller i det mindste dele af dem.
Halas grav indeholder resterne af cirka 20 mumier -
men de er i vældig dårlig stand.
Spor af hvepseboer tyder på, at insekter kan være grunden.
Men skaderne skaber en mulighed. Mumiernes legemer er blottede -
hvilket gør, at Hala kan se ind under bandagen -
efter flere ledetråde om, hvordan almindelige egyptere -
forsøgte at bevare deres døde.
Jeg tror ikke, at de var rige eller adelige -
for der er ingen spor af det i mumificeringen.
Jeg tror, de var fattige mennesker.
Nekropolen rummer næsten 300 grave.
Hver kan have været hvilested for snesevis af almindelige egyptere.
I dag kan arkæologer begynde at tegne et billede af deres historie.
Hver grav var oprindelig beregnet til én mumie -
og udstyret med en sandstenskiste.
Slægtninge tilføjede flere legemer, når de døde -
indtil familien uddøde eller flyttede derfra.
Hundreder af år senere -
genbrugte fattigere egyptere de glemte grave -
og fyldte dem med dårligt mumificerede kroppe ...
... før gravene blev plyndret -
og de blottede mumier blev ødelagt.
De fleste af mumierne i Halas grav er ødelagte og siger ikke meget -
om, hvordan de mumificeredes.
Men en af kroppene giver en uhyggelig ledetråd.
I en niche i væggen finder Hala en ødelagt mumie af en baby.
Her har vi levninger.
Dele af en barnekrop.
Kroppen har en pind i sig.
Pinden var ført ind i kroppen for at holde hovedet fast.
Det tyder på, at kroppen allerede var opløst, da den blev balsameret.
Fattige mennesker mumificeredes ikke kun dårligt, men også for sent.
De dele, der har overlevet -
antyder, at disse almindelige egypteres efterliv ikke var rolige.
De blev ødelagt af insekter og skændet af røvere -
og den mindste lille værdisag blev revet væk fra bandagen.
Men i hvert fald for Sayed -
hjælper de til at samle billedet af almindelige menneskers skæbner -
mod slutningen af den egyptiske civilisation.
Selv om gravene blev bygget oppe på bakken -
fandt røverne dem.
Men for mig som arkæolog er mumierne skatte i sig selv.
I Sakkara ...
... forbereder Salimas team mumien fra Khuwys grav til røntgen.
De håber at få mere at vide om kroppen -
og at bekræfte, at det faktisk er den 4400 år gamle adelsmand -
og en af de ældste egyptiske mumier, der er fundet.
Men Mohamed har mere information at gå efter.
På riges mumier blev organerne fjernet for at stoppe forrådnelsen.
De blev placeret ved siden af mumien i såkaldte kanoper.
Mohamed fandt fire sådanne lige ved siden af mumien.
Hvor er de smukke.
De er meget fine.
- Og den var forseglet? - Alle var forseglede.
- Se! - Ja.
Minsandten.
Det her er helt klart Gamle Rige.
Krukkerne er klart fra Gamle Rige, det er jeg helt afgjort enig i.
100 procent Gamle Rige.
Du laver sjov ... Vi bytter ...
Den er fin.
Masser af tøjrester, som er imprægneret med harpiks eller olier -
eller hvad dette sorte stads end er for noget.
Den er pæn.
Hvis harpiksen i krukken er den samme som harpiksen i mumien -
betyder det, at begge stammer fra Gamle Rige.
Mumiens fine linnedforbindinger kan vende op og ned på vores viden -
og vise, at mumificeringsteknikker for 4000 år siden -
var meget mere avancerede, end man før har troet.
Men den kemiske analyse for at bevise det vil tage måneder.
Røntgen kan bringe dem et skridt nærmere en bekræftelse af -
at det er adelsmanden Khuwy fra Gamle Rige.
Vi ønsker så meget, at det er Khuwy.
Tænk at finde en person fra Gamle Rige i egen grav.
Det ville være vidunderligt.
Hvis Salima kan fastslå mumiens køn og sociale status -
kan det hjælpe med at afsløre dens identitet.
Hun sender røntgenstråler gennem de mumificerede rester -
mod en fotoplade.
Klar!
Nu skal vi feste!
Men fordi hendes tilladelse snart udløber -
afhænger analysen af, at billederne er blevet gode.
Nu kommer det svære.
Mens aftenen nærmer sig i Sakkara ...
... håber Salima, at røntgenbillederne -
giver et tydeligere billede af mumien fra Khuwys grav -
og bekræfter, at det er en mand.
For at fremkalde billederne -
må hun forsigtigt bade negativerne i forskellige kemikalier.
Det er fantastisk, for når man begynder, er alt tomt -
og så pludselig fremtræder noget på magisk vis.
Åbn ikke endnu ...
Filmen må kun udsættes for svagt, rødt lys.
Jeg håber ikke, det er for lyst.
Negativerne skal dyppes en præcist afmålt tid i diverse kemikalier.
Mindste fejlbedømmelse, og alt arbejde kan have været forgæves.
Det er et eventyr hver gang. Man får kun én chance -
og den ledsages af frygt for, at billedet er tomt ...
... hvilket ville være forfærdeligt.
Først efter at den sidste eksponering er klaret -
kan Salima begynde at evaluere sit arbejde.
Jeg tror, du kan tænde nu.
Det her ser helt tomt ud.
Nej, det er rygraden. Gud, sikken lettelse.
Jeg troede, vi virkelig havde klokket i det.
Da de hænger billederne til tørre, kan Salima og Mohamed -
endelig se under huden på det, de håber, er Khuwys mumie.
Se!
Først skal de afgøre, om mumien har rette køn.
- Er vi sikre på, det er en mand? - Ja, han er en han.
Han er han.
Et billede af rygraden har mere at fortælle.
Gevækster på rygraden tyder på, at skelettet bar en stor tyngde -
et tydeligt tegn på adel i oldtiden.
Han var både tyk og stor.
Han var en høj mand. Det passer med den fine begravelse.
Jeg synes, det ligner et skelet fra Gamle Rige.
Røntgen siger ikke alt, men en flot mumificeret, velnæret mand -
i samme arkæologiske lag som krukker fra Gamle Rige -
kan ikke ignoreres.
Det kan faktisk være Khuwy.
I så fald må eksperterne omvurdere -
hvor udviklet mumificeringskunsten var i Egyptens ældste æra.
Det var den eneste mumie, der blev fundet i denne grav.
Det burde være gravejeren.
Denne mumificeringsmetode har vi ikke har set i Gamle Rige før -
men der er altid en første gang.
Det her er ... ret sejt.
Vi fandt en førsteklasses grav -
og i den fandt vi en førsteklasses mumificeret krop.
Jeg tror, de hører sammen.
Er det Khuwy, er det et gennembrud for oldtidshistorien om Egypten.
Fortællingen om mumiens oprindelse skal måske skrives om.
Uden for Faiyum, ved det gamle Philadelphias nekropol ...
... har Basem samlet sine mest erfarne kolleger i analyseteltet.
Liget i kisten kan afsløre, hvad der skete med mumificeringskunsten -
da grækerne erobrede Egypten.
Det, vi skal gøre nu, er at rengøre den med bløde børster -
og så prøver vi at løfte låget af.
Det er meget risikabelt.
Der er en stor sprække foroven på kisten.
Forhåbentlig går det godt. Inshallah.
De fjerner støv fra kistens kanter.
Så risikerer fingrene ikke så let at miste grebet om låget.
Er I klar til at åbne den?
Klar? Vældig forsigtigt nu.
Det er første gang, jeg ser sådan noget her.
Jeg kan ikke huske, at jeg har set noget lignende på museum.
Det er fantastisk. Det er ...
Jeg mangler ord.
Inde i kisten ligger et lille skelet, enkelt indhyllet.
Men også en statue.
Det er en gudinde af græsk terrakotta -
men det, at en figur placeres i kisten, er rent egyptisk.
Det er en blanding af en egyptisk tankegang -
og græske myter og tankegang.
Her ser vi, hvordan de to etniske grupper påvirkede hinanden.
Antropologen Abdullah undersøger liget.
Vi har ... et kvindekranium ...
Hud med hår ...
Det er et skelet af en ung pige -
som udviser tydelige tegn på mumificering.
Så har vi bandagen.
Det interessante er, at kisten er græsk udenpå -
men de har lært af egypterne, hvordan bandagen vikles -
og er begyndt med mumificering.
Jeg har aldrig set noget lignende før.
Resterne af hår og hud på mumien -
viser, at 100 år efter at grækerne erobrede Egypten -
havde de begyndt at ændre egne begravelsesritualer -
og overtaget egyptiske, herunder mumificering.
Disse grave og mumier er meget følelsesladede.
Elskede personer, elskede familier.
Man kan høre deres stemmer, se deres ansigter.
Denne udgravning viser, hvor stærk kulturen var.
Oldtidens egyptere opfandt balsameringen og mumificeringen -
og grækerne overtog den tradition.
For hver ny krop, arkæologerne graver frem -
bliver beretningen om Egyptens mumier klarere.
Inspireret af lig, som ørkensandet tilfældigt havde bevaret -
finpudsede balsamører i pyramidernes æra teknikken -
til at fryse et lig i tiden.
Gennem 3000 år udvikledes og udbredtes denne skik -
fra faraoner til almindelige egyptere.
Myten og magien omkring mumierne var stærk nok -
til at fortrylle de invaderende grækere.
Alle søgte genfødsel og berømmelse i det kommende liv.
Tekster: Peter Buhl